دِلبر یٔمِس دِل آوٕرے کر جان تمٔۍ سُند واوٕرے یُس گو شہیدِ کربلا تس ونتہٕ پتھ کُن کیا مرے یَس ہول عشقُن سون دِلس دٲدِس دواہ تس کیا کرے وون کیا سُہ پوشن کُن دِے یَس گُل ہرن پوشے تھرے سُے زانہ عشقُن آمہٕ تاو یَس نار لوگ پانس لرے یَس نار دوکانس ہیوتُن کیا کرِ ، دیا نارس نرے معشوق یٔمۍ سُند ژھایہ روٗد تعشوقہٕ کمٔۍ سٕندِ حُب برے ٹھٔرۍ کاس ترٲوِتھ ژٕھن خودی دردِل سُہ کوتاہ دۅکھ برے مقبولہٕ یارس وون دِتو وُچھتن سُہ ما آسی گرے